కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆఖరి సెషన్లో అలా ఎందుకు చేశానంటే..?: డిక్వెల్లా
ఉద్దేశపూర్వకంగానే అలా చేశా. భారత్‌కు రెండు మూడు ఓవర్లు నష్టం వాటిల్లేలా చేశా. ఈ పోరులో నేనే గెలిచా..
TNN | Updated:
Nov 22, 2017, 06:45PM IST
కోల్&zwnj;కతా టెస్టు చివరి ఇన్నింగ్స్&zwnj;లో తాను అలా ఎందుకు ప్రవర్తించాడనే విషయాన్ని శ్రీలంక క్రికెటర్ డిక్వెల్లా బయటపెట్టాడు. ఉద్దేశపూర్వకంగా సమయం వృథా చేయడానికే తాను అలా చేశానని చెప్పాడు. చివరి రోజు భారత బౌలర్లు చెలరేగడంతో ఓ దశలో లంక ఓటమి దిశగా సాగిన సంగతి తెలిసిందే. 22 పరుగులకే నాలుగు వికెట్లు కోల్పోవడంతో శ్రీలంక ఓడిపోవడం ఖాయం అనిపించింది. కానీ డిక్వెల్లా జట్టును ఆదుకునే ప్రయత్నం చేశాడు. కానీ అనవసరంగా టైం వేస్ట్ చేసి భారత క్రికెటర్లకు చిరాకు తెప్పించాడు. అలా తనెందుకు చేశాడో డిక్వెల్లా &lsquo;క్రిక్ బజ్&zwnj;&rsquo;తో చెప్పాడు.
&lsquo;ఓ వైపు వికెట్లు పడుతున్నాయి. భారత్&zwnj;లో ముగ్గురు అత్యుత్తమ పేసర్లు ఉన్నారు. వికెట్&zwnj;ను కాపాడుకోవడం కంటే పేస్ బౌలింగ్&zwnj;లో ఎదురు దాడి చేయడమే బెస్ట్ డిఫెన్స్ అనిపించింది. షమీ ఓవర్లో స్క్వేర్ లెగ్ దిశగా సిక్సర్ బాదాను. నిబంధనలకు విరుద్ధంగా లెగ్ సైడ్లో స్క్వేర్ వెనుక ముగ్గురు ఫీల్డర్లు ఉన్న విషయం గుర్తించి అంపైర్ నిగెల్ లాంగ్&zwnj;కు చెప్పాను. దీంతో నోబాల్ ప్రకటించారు. వెంటనే కోహ్లి నా దగ్గరకు వచ్చి అది అంపైర్ల పని, నీకేంటి బాధ అన్నాడు. అప్పుడే డ్రామా మొదలైంద&rsquo;ని డిక్వెలా తెలిపాడు.
టైం వేస్ట్ చేయడానికి ఇదే సరైన అవకాశం అనిపించింది. కానీ నా ఉద్దేశాన్ని పసిగట్టిన కోహ్లి వెంటనే వెనక్కి వెళ్లిపోయాడు. కాసేపటికే షమీతో బౌలింగ్ రనప్ విషయంలో గొడవైంది. షమీ నా దగ్గరకొచ్చి.. నేను లోకల్ బాయ్&zwnj;ని. నాది కోల్&zwnj;కతానే అన్నాడు. కానీ నువ్వు బాగా బౌలింగ్ వేస్తున్నావ్. పేస్, బౌన్స్ బాగుందన్నాని కాంప్లిమెంట్ ఇచ్చా. దీంతో షమీ వెనక్కి వెళ్లాడు. నేను టైం తీసుకోవడం.. వేగంగా బంతులు వేయాలనే షమీకి, ఇండియన్స్&zwnj;కు నచ్చలేదు. మరోవైపు క్రీజులో ఉన్న మా కెప్టెనేమో.. కామ్&zwnj;గా ఉండమని చెప్పాడు.
నేను బ్యాటింగ్ చేస్తున్నప్పుడు.. లేదా మైదానంలో ఉన్నప్పుడు నేనే ఆటను డామినేట్ చేయాలి, మరెవరూ డామినేట్ చేయొద్దు. విరాట్ కోహ్లి ప్రపంచంలోనే బెస్ట్ బ్యాట్స్&zwnj;మెన్ అతడి ఆలోచనా విధానం అలాగే ఉంటుంది. అందుకే ఈ డ్రామా జరిగిందని డిక్వెల్లా చెప్పాడు.
ఆట మధ్యలో ఇలాంటి పోరు అంటే నాకు ఇష్టం. వికెట్&zwnj;ను కాపాడుకోవడం కోసం ప్రత్యర్థులను ఇలా కవ్వించడానికి ఇష్టపడతా. ఎదుటి జట్టుపై ఒత్తిడి పెంచి వారి అవకాశాలను దెబ్బకొట్టాలని చూస్తా. టైం కిల్ చేయడానికి అది మంచి అవకాశం. నా వల్ల రెండు మూడు ఓవర్ల ఆటను భారత్ కోల్పోయింది. వెనకడుగు వేయడం నాకెప్పుడూ నచ్చదని ఈ యంగ్ క్రికెటర్ తెలిపాడు. ఈ వ్యవహరం మొత్తం నాకు సరదాగా అనిపించింది. ఈ పోరులో నేను గెలిచా అనుకుంటున్నా అని డిక్వెల్లా చెప్పాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.